Nelia Engelbrecht is 'n joernalis en korporatiewe skrywer. Sy skryf ook kortverhale en liefdesromans. Haar jeugboek, Pandora se boks, is met die Scheepersprys bekroon.
Deur die jare het sy vir verskeie publikasies as joernalis gewerk en talle artikels en berigte gepubliseer. In 1994 begin sy fiksie skryf. Sy het tot dusver ongeveer 67 kortverhale in verskeie vrouetydskrifte en kortverhaalbundels gepubliseer.
In 2010 ken die Suid-Afrikaanse Akademie vir Wetenskap en Kuns die Scheepersprys aan haar toe vir Pandora se boks.
Sy het vir ‘n aantal jare as groepleier opgetree by die ATKV se Herfs-Skryfskool op die Potchefstroomkampus van die Noordwes-Universiteit.